Spēlmaņu nakts 2013/2014

Šekspīra daiļrades caurvīta Spēlmaņu nakts 2013/2014 apbalvošanas ceremonija notiek Dailes teātrī. Tradicionāli Eduarda Smiļģa dzimšanas dienā, 23. novembrī tika godināti 2013./2014. gada teātra sezonas sasniegumi, izrādes un to veidotāji, kā arī pasniegtas balvas par mūža ieguldījumu teātra mākslā un skatītāju simpātijas balva.

Šogad „Spēlmaņu nakts” balvas tika pasniegtas 18 kategorijās. Šīs sezonas galvenās izmaiņas bija  kategorijā „Gada nozīmīgākie iestudējumi”, kurā pirmo reizi atsevišķi izdalītas sezonas labākās lielās un mazās formas izrādes. Būtiskas izmaiņas bija arī Gada izrādes nominācijā, jo šogad par labākās izrādes titulu cīnījās 20 izrādes, kuras izvirzītas nominācijās: Gada lielās formas izrāde, Gada mazās formas izrāde, Gada izrāde bērniem vai pusaudžiem un Gada sasniegums laikmetīgajā dejā.

Balvu par mūža ieguldījumu saņēma scenogrāfs Andris Freibergs un kostīmu māksliniece Večella Varslavāne.

Ceremonija 
Par godu Šekspīra jubilejas gadam, noslēguma ceremoniju caurvija autora tēli un darbi. Šekspīra elpu iedvesa un noslēguma ceremoniju Dailes teātrī veidoja radošā komanda Jāņa Siliņa (scenārija autors un režisors) vadībā. Ceremoniju vadīja trīs aktieri: Mārtiņš Meiers, Arturs Krūzkops un Imants Strads, kuri iemiesojās vairākos nozīmīgos Šekspīra tēlos, kā Hamlets, Falstafs, Žaks, Anglijas karaliene… Radošajā komandā darbojās arī scenogrāfs Mārtiņš Vilkārsis, video mākslinieks Artis Dzērve, muzikālais konsultants Juris Vaivods, režisora asistents Kārlis Anitens un producente Asnate Siliņa.

Žūrija 
Sezonas jauniestudējumus noskatījās, izvērtēja un laureātus izvirzīja žūrijas komisija 5 cilvēku sastāvā: teātra kritiķe, žūrijas komisijas priekšsēdētāja Līga Ulberte, teātra kritiķe Līvija Dūmiņa, laikraksta „Diena” žurnālists un teātra kritiķis Atis Rozentāls, teātra kritiķe Zane Radzobe un teātra kritiķis Normunds Akots. Nominācijas kategorijā "Gada sasniegums laikmetīgajā dejā" un laureātu izvirza Latvijas profesionālās mūsdienu dejas horeogrāfu asociācija un apstiprina Spēlmaņu nakts žūrijas komisija, bet nominācijas kategorijā "Gada sasniegums baleta mākslā" izvirza Latvijas Profesionālā baleta asociācija, savukārt kategorijā "Gada sasniegums oriģināldramaturģijā" nominanti tiek izvirzīti sadarbībā ar Latvijas Dramaturgu ģildi.

Laureāti un nominācijas 
Piez.: Pie nominācijām uzskaitīti visi izvirzītie pretendenti; laureāti izcelti treknrakstā.

Skatītāju simpātiju balva 
No 2014. gada 23. oktobra līdz 20. novembrim norisinājās skatītāju balsojums par 2013./2014. gada sezonas ”Spēlmaņu nakts” nominācijām. Līdzās žūrijas vērtējumam, skatītāji tika aicināti izteikt savu viedokli, balsojot par gada labāko izrādi, labāko aktrisi un aktieri.

Nobalsot par saviem favorītiem varēja 11 teātros visā Latvijā: Latvijas Nacionālajā teātrī, Dailes teātrī, Jaunajā Rīgas teātrī, Mihaila Čehova Rīgas Krievu teātrī, Valmieras Drāmas teātrī, Liepājas teātrī, Daugavpils teātrī, Leļļu teātrī, Latvijas Nacionālajā operā, DirtyDealTeatro un Ģertrūdes ielas teātrī. Kā arī elektroniski „Spēlmaņu nakts” oficiālajā interneta vietnē Spelmanunakts.lv, Delfi.lv un Teātris.zip (Latvijas sabiedrisko mediju portālā Lsm.lv). Iespēja balsot bija arī akcijas Mobilā balsošanas kaste laikā Rīgā.

Skatītājiem balsot palīdzēja arī Latvijas Kultūras akadēmijas studentu veidotā video pamācība “Tagad balso par kultūru!”, aicinot skatītājus atdot balsi par saviem favorītiem Spēlmaņu nakts nominācijās.

Gada izrāde – "Piafa" – Liepājas teātris, režisore Laura Groza-Ķibere
Gada aktieris – Dainis Grūbe, Dailes teātris
Gada aktrise – Agnese Jēkabsone, Liepājas teātris

Atsauces

Ārējās saites 
 

2020